โบรกฯชี้กองอสังหาฯฟันด์ออฟฟันด์ปีวอกมาแรงชู SPF-CPNRF-DIF เป็น Top Pick ในกลุ่มฯ
กองอสังหาฯฟันด์ออฟฟันด์ปีวอกมาแรงสำหรับหลักทรัพย์ที่ เราคาดว่าอัตราผลตอบแทนปันผลปี 59 จะมากกว่า 7% และปี 60 ใกล้เคียงกับ 8% จัดเป็น Top Pick คือ SPF (ราคาพื้นฐาน 23.00 บาท) , CPNRF (ราคาพื้นฐาน 20.20 บาท) และ DIF (ราคาพื้นฐาน 14.80 บาท) สำหรับ SPF ได้รับผลดีจากภาวะการท่องเที่ยวไทยที่ฟื้นตัวสูง นักท่องเที่ยวกลับมาคึกคักหลังยกเลิกกฎอัยการศึก
5 ม.ค. 2559

บล.ดีบีเอส วิคเคอร์ส ระบุในบทวิเคราะห์ (5 ม.ค.) ว่า มอร์นิ่งสตาร์คาดกองทุนอสังหาริมทรัพย์ Fund of Property Funds ปี 59 ส่อแววทะลุ 3 หมื่นล้านบาท จากยอดปัจจุบันอยู่ที่ 2.3 หมื่นล้านบาท เป็นผลมาจากกองทุนดังกล่าวสามารถสร้างผลตอบแทนได้ในระดับสูงและสามารถรับความเสี่ยงจากความผันผวนของเศรษฐกิจได้ดี โดยกองทุนฯ จาก บลจ.CIMBทำกำไรสูงสุดถึง 15.87% ด้านบลจ.กสิกรไทย เตรียมออกกองทุนดังกล่าวสู่ท้องตลาดเช่นกัน (ข่าวหุ้น) 
ผลกระทบ: เป็นบวก การที่ทาง บลจ.ให้ความสนใจในการลงทุนกองทุนอสังหาฯ และ REIT  ถือว่าเป็นสิ่งที่ดีทำให้อุปสงค์ในกองทุนฯเพิ่มขึ้น  ปกติแล้วจะเป็นการลงทุนในระยะยาว จึงไม่ส่งผลกระทบให้ราคาแกว่งตัวสูง ฝ่ายวิจัยฯ DBS เห็นว่าการลงทุนใน กองทุนอสังหาฯ REIT และ กองทุนสาธารณูปโภคสำหรับปี 2559 ยังเป็นที่น่าสนใจ สำหรับนักลงทุนที่อนุรักษ์นิยมฯ ไม่ชอบความเสี่ยง (Risk Aversion) และเน้นอัตราผลตอบแทนเป็นปันผลสูง  อีกทั้งส่วนใหญ่สามารถจ่ายปันผลเป็นรายไตรมาสได้ด้วย ไม่ต้องรอถึงสิ้นปี รวมทั้งช่วยป้องกันความเสี่ยงจากความผันผวนของปัจจัยต่างประเทศและในประเทศได้เป็นอย่างดี เพราะประเภทธุรกิจยังเป็นบวก 
คำแนะนำ:  สำหรับหลักทรัพย์ที่เราคาดว่าอัตราผลตอบแทนปันผลปี 59 จะมากกว่า 7% และปี 60 ใกล้เคียงกับ 8% จัดเป็น Top Pick คือ SPF (ราคาพื้นฐาน 23.00 บาท) , CPNRF  (ราคาพื้นฐาน 20.20 บาท) และ DIF (ราคาพื้นฐาน 14.80 บาท) สำหรับ SPF ได้รับผลดีจากภาวะการท่องเที่ยวไทยที่ฟื้นตัวสูง นักท่องเที่ยวกลับมาคึกคักหลังยกเลิกกฎอัยการศึก
ด้าน CPRF จะฟื้นตัวได้สูง หลังเซ็นทรัล ปิ่นเกล้า กลับมาให้บริการปกติ หลังปิดปรับปรุงและตกแต่งแล้วเสร็จตั้งแต่ปลายปีที่แล้ว ด้าน DIF ราคาหุ้นอ่อนตัวลง หลังมีข่าวว่า JAS จะเช่าโครงข่ายให้บริการ 4G จาก TOT ไม่ใช่ DIF แต่ในความเป็นจริง รายได้หลักยังมาจากกลุ่ม TRUE และการพึ่งพิงลูกค้าภายนอกจากประมาณการเป็นสัดส่วนที่น้อย อีกทั้ง DTAC ก็ให้ความสนใจที่จะใช้บริการจาก DIF เพิ่ม